b'\n_START_ARTICLE_\nNesre\xc4\x8da v Gio\xc3\xa2ni\n_START_PARAGRAPH_\nNesre\xc4\x8da v Goi\xc3\xa2ni je bila vzrok radioaktivnega onesna\xc5\xbeenja, ki se je zgodilo 13. septembra 1987 v mestu Goi\xc3\xa2nia, v brazilski zvezni dr\xc5\xbeavi Goi\xc3\xa1s, po tem, ko so iz zapu\xc5\xa1\xc4\x8dene bolni\xc5\xa1nice ukradli vir radioterapije. Rezultat tega so bile \xc5\xa1tiri smrtne \xc5\xbertve. Okoli 112,000 ljudi so pregledali, \xc4\x8de so oku\xc5\xbeeni z radioaktivnimi delci in na 249 ljudeh so odkrili mo\xc4\x8dno pove\xc4\x8dano raven radioaktivnega materiala v ali na telesu. V dekontaminacijskem postopku so na ve\xc4\x8d mestih morali odstraniti zgornjo plast zemlje, nekaj hi\xc5\xa1 so morali poru\xc5\xa1iti. Vse predmete iz teh hi\xc5\xa1 so odstranili in pregledali. Magazin Time je ozna\xc4\x8dil nesre\xc4\x8do za eno izmed svetovno \xc2\xbbnajhuj\xc5\xa1ih jedrskih nesre\xc4\x8d\xc2\xab\xc2\xa0in Mednarodna agencija za atomsko energijo jo je poimenovala \xc2\xbbena najhuj\xc5\xa1ih svetovnih radiolo\xc5\xa1kih nesre\xc4\x8d.\n_START_SECTION_\nVir sevanja\n_START_PARAGRAPH_\nVir sevanja v Goi\xc3\xa2nski nesre\xc4\x8di je bila majhna kapsula, ki je vsebovala 93 gramov visoko radioaktivnega cezijevega klorida (cezijeva sol narejena z radioaktivnim izotopom, cezij-137). Kapsula je vsebovala za\xc5\xa1\xc4\x8ditno posodo iz svinca in jekla. Kapsula je bila postavljena v kro\xc5\xbenemu kontejnerju, kjer se kolo znotraj vrti v ohi\xc5\xa1ju za premikanje vira med stanjem skladi\xc5\xa1\xc4\x8denja in stanji obsevanja. Leta 1971 je bila aktivnost vira 74 tera bekerelov (TBq). Mednarodna agencija za atomsko energijo (IAEA) opisuje kontejner \xe2\x80\x93 51 milimetrov (2 in\xc4\x8da) v premeru in 48 milimetrov (1,8 in\xc4\x8da) dolgo \xe2\x80\x93 kot \xc2\xbbmednarodno standardno kapsulo\xc2\xab. Specifi\xc4\x8dna aktivnost aktivne snovi je bila okoli 814 TBq na kilogram cezija-137 (razpolovna doba 30 let). Razmerje odmerka na en meter od vira je 4,56 Greja na uro ( 456 rad na uro). Medtem ko je bila serijska \xc5\xa1tevilka naprave neznana, kar je oviralo identifikacijo, so ugotovili, da naj bi bila naprava izdelana v Zdru\xc5\xbeenih dr\xc5\xbeavah Amerike v nacionalnem laboratoriju Oak Ridge. Uporabljana je bila kot vir radiacije za radiacijsko terapijo v Goi\xc3\xa2nski bolni\xc5\xa1nici._NEWLINE_Dokument Mednarodne agencije za atomsko energijo ka\xc5\xbee, da:_NEWLINE_Razmerje odmerka zaradi zunanjega sevanja z enotne kontaminacije tal s cezijem-137 je 1,6\xc3\x97\xe3\x80\x9610\xe3\x80\x97^(-12) (Sv/h)/(Bq/m^2 ) Notranji odmerek za zau\xc5\xbeitje: 1,2\xc3\x97\xe3\x80\x9610\xe3\x80\x97^(-8) Sv/Bq_NEWLINE_Notranji odmerek za inhalacijo: 8,7\xc3\x97\xe3\x80\x9610\xe3\x80\x97^(-9) Sv/Bq_NEWLINE_Mednarodna agencija za atomsko energijo pravi, da je vir vseboval 50.9 TBq (1,380 Ci), ko je bil ukraden in pribli\xc5\xbeno 44 TBq (1200 Ci, 87%) radioaktivnosti je bilo med \xc4\x8di\xc5\xa1\xc4\x8denjem odstranjeno. To pomeni, da je 7TBq (190 Ci) ostalo v naravi, ampak je do leta 2012 razpadlo na pribli\xc5\xbeno 3,9 TBq (110 Ci).\n_START_SECTION_\nZapu\xc5\xa1\xc4\x8dena bolni\xc5\xa1nica\n_START_PARAGRAPH_\nThe Instituto Goi\xc3\xa2no de Radioterapia (IGR), privatni in\xc5\xa1titut radioterapije v Goi\xc3\xa2ni, se je nahajal le kilometer stran od Pra\xc3\xa7e C\xc3\xadvice (upravno sredi\xc5\xa1\xc4\x8de mesta). In\xc5\xa1titut se je preselil v nove prostore leta 1985. Za sabo so pustili enoto radioterapije osnovane na ceziju-137 ki je bila kupljena leta 1977. Usoda zapu\xc5\xa1\xc4\x8dene klinike je bila spodbijana na sodi\xc5\xa1\xc4\x8du med IGR in Dru\xc5\xbebo Svetega Vincenta de Paula, takratnega lastnika zemlji\xc5\xa1\xc4\x8da. 11. Septembra leta 1986 je sodi\xc5\xa1\xc4\x8de v Goi\xc3\xa1su navedlo da vedo za zapu\xc5\xa1\xc4\x8den radiolo\xc5\xa1ki material v stavbi. 4. maja 1987, \xc5\xa1tiri mesece pred krajo, je Saura Taniguti, takratni direktor Ipasga, in\xc5\xa1tituta zavarovanja javnih uslu\xc5\xbebencev, uporabil policijo, da je prepre\xc4\x8dil, da bi eden biv\xc5\xa1ih lastnikov IGR-ja, Carlos Figueiredo Bezerril, odstranil stvari, ki so ostale v privatnem in\xc5\xa1titutu v Goi\xc3\xa2ni. Figueiredo je pozval predsednika Ipasga, Licia Teixeria Borgesa, da naj prevzame odgovornost za dogodke s \xc2\xbbcezijsko bombo\xc2\xab. Na zahtevo sodi\xc5\xa1\xc4\x8da so varnostniki \xc5\xa1\xc4\x8ditili nevarno zapu\xc5\xa1\xc4\x8deno opremo. Medtem so lastniki IGR-ja napisali ve\xc4\x8d pisem nacionalni komisiji za nuklearno energijo. Opozarjali so jih na nevarnosti , ki se lahko zgodijo, \xc4\x8de radioaktivna terapijska oprema ostane v zapu\xc5\xa1\xc4\x8denem in\xc5\xa1titutu. Opreme niso mogli odstraniti sami, ker jim je sodi\xc5\xa1\xc4\x8de to prepovedalo.\n_START_SECTION_\nKraja vira\n_START_PARAGRAPH_\n13. septembra leta 1987, varnostnik, ki je bil zadol\xc5\xbeen za dnevno varovanje, Voudirein\xc3\xa3o da Silva, ni pri\xc5\xa1el na delo. Nadrejenim je sporo\xc4\x8dil, da je bolan. To je bil izgovor, da je lahko z dru\xc5\xbeino obiskal kino. Na isti dan sta Roberto dos Santos Alves in Wagner Mota Pereira ilegalno vstopila v delno poru\xc5\xa1eno zgradbo in tam na\xc5\xa1la radioaktivno terapijsko opremo. Mislila sta, da bi lahko s prodajo opreme nekaj zaslu\xc5\xbeila, zato sta jo s samokolnico odpeljala k Robertu domov. Tam sta za\xc4\x8dela z razstavljanjem opreme. Istega ve\xc4\x8dera sta oba za\xc4\x8dela bruhati. Ne glede na slabosti sta nadaljevala z delom. Naslednji dan je Wagner ob\xc4\x8dutil vrtoglavico, dobil drisko in leva roka mu je za\xc4\x8del zatekati. Kmalu so se mu na roki razvile hude opekline, zaradi \xc4\x8desar so mu morali amputirati ve\xc4\x8d prstov. 15. septembra je Wagner obiskal lokalno kliniko kjer so diagnosticirali njegove simptome kot rezultat tega, da je pojedel nekaj slabega. Rekli so mu naj se vrne domov in po\xc4\x8diva. Medtem je Roberto nadaljeval z delom v \xc5\xbeelji, da bi razstavil opremo. Nevarno radioaktivno opremo je imel skrito na vrtu za hi\xc5\xa1o pod mangovcem. Robertu je kmalu uspelo razstaviti opremo. Odstranil je kapsulo cezija z za\xc5\xa1\xc4\x8ditne vrte\xc4\x8de glave. To je bil povod za izgubo njegove desne roke vse do komolca. Z odstranitvijo kapsule se je izpostavil radioaktivnemu materialu, zaradi \xc4\x8desar mu je desna podlaktnica za\xc4\x8del gniti.\n_START_SECTION_\nVir je delno uni\xc4\x8den\n_START_PARAGRAPH_\n16. Septembra je Alves z izvija\xc4\x8dem odprl kapsulo. To mu je omogo\xc4\x8dilo, da je videl globoko modro lu\xc4\x8d, ki je prihajala iz majhne odprtine, ki jo je naredil. V odprtino je vstavil izvija\xc4\x8d in z njim uspe\xc5\xa1no pobral ven nekaj svetle\xc4\x8de snovi. Mislil je, da je snov mogo\xc4\x8de nekak\xc5\xa1en smodnik, zato jo je posku\xc5\xa1al pri\xc5\xbegati, vendar brez uspeha. V poro\xc4\x8dilu je bilo napisano, da niti IAEA ni vedela za natan\xc4\x8den mehanizem, ki je ustvarjal svetlobo. Mislili so, da je bodisi fluorescenca, ali Cherenkovo sevanje povezano z absorpcijo vlage s strani vira. Podobno modro svetlobo so opazili leta 1988 ob odstranjevanju kapsule Cezija-137 v nacionalnem laboratoriju Oak Ridge.\n_START_SECTION_\nVir je razstavljen in prodan\n_START_PARAGRAPH_\n18. septembra je Alves prodal razstavljene dele bli\xc5\xbenjemu smeti\xc5\xa1\xc4\x8du. Delavec smeti\xc5\xa1\xc4\x8da je pri\xc5\xa1el do hi\xc5\xa1e, nalo\xc5\xbeil opremo in jo odpeljal na smeti\xc5\xa1\xc4\x8de in tam razlo\xc5\xbeil. Tisto no\xc4\x8d je lastnik smeti\xc5\xa1\xc4\x8da, Devair Alves Ferreira, ki je \xc5\xbeivel v sosednji hi\xc5\xa1i, od\xc5\xa1el v gara\xc5\xbeo in opazil modro svetlobo iz po\xc4\x8dene kapsule. Mislil je, da je vsebina kapsule bodisi zelo vredna, bodisi nadnaravna. Takoj jo je nesel v hi\xc5\xa1o. V naslednjih treh dneh je povabil prijatelje in dru\xc5\xbeino na ogled skrivnostne modre vsebine. Ponudil je celo nagrado vsakemu, ki bi mu uspelo odpreti kapsulo in iz nje sprostiti modro snov. Omenil je, da je nameraval \xc5\xbeeni narediti prstan iz modre snovi. 21. septembra je na smeti\xc5\xa1\xc4\x8du Ferreireinemu prijatelju uspelo sprostiti nekaj zrn modre snovi v velikosti ri\xc5\xbea. To snov je prijatelj delil z bratom, nekaj je je obdr\xc5\xbeal zase, ostalo pa pustil Ferreiri. Devair Alves Ferreira jo je nato za\xc4\x8del deliti s prijatelji in dru\xc5\xbeino. Na isti dan je njegova 37-letna \xc5\xbeena Gabriela Maria Ferreira zbolela. 25. septembra 1987 je Devair prodal kapsulo drugemu smeti\xc5\xa1\xc4\x8du.\n_START_SECTION_\nIvo in njegova h\xc4\x8derka\n_START_PARAGRAPH_\nDan preden je Devair prodal kapsulo drugemu smeti\xc5\xa1\xc4\x8du je Ivo, Devairjev brat uspe\xc5\xa1no odstranil nekaj modre snovi iz vira. Nesel jo je domov. Tam jo je nekaj nanesel na cementna tla. Njegova \xc5\xa1estletna h\xc4\x8derka, Leide das Neves Ferreira, je kasneje pojedla sendvi\xc4\x8d, sedela pa je na tleh kjer je njen o\xc4\x8de nanesel modro snov. Bila je navdu\xc5\xa1ena nad modrim sijem snovi, zato jo je nekaj razmazala po telesu in to pokazala materi. Prah s snovi je padel na sendvi\xc4\x8d, ki ga je Leide pojedla. Absorbirala je 1 GBq, skupno dozo 6 Grajev, kar je pribli\xc5\xbeno 13 Sv, ve\xc4\x8d kot dovolj za smrtno dozo kljub zdravljenju.\n_START_SECTION_\nGabriela Maria Ferreira obvesti oblasti\n_START_PARAGRAPH_\nGabriela Maria Ferreira je prva opazila, da je veliko ljudi okoli nje zbolelo ob istem \xc4\x8dasu. Njeno ukrepanje takrat je verjetno re\xc5\xa1ilo ve\xc4\x8d \xc5\xbeivljenj. Najprej je posumila, da je krivec pija\xc4\x8da, ki so jo delili, vendar po analizi pija\xc4\x8de so odkrili, da to ne dr\xc5\xbei. 28. septembra 1987, 15 dni po odkritju kapsule, je Gabriela od\xc5\xa1la do smeti\xc5\xa1\xc4\x8da kamor so kapsulo prodali. Tam je vzela kapsulo s snovjo in se z avtobusom odpravila proti bolni\xc5\xa1nici. Kapsulo je spravila v plasti\xc4\x8dno vre\xc4\x8dko. V bolni\xc5\xa1nici je zdravnik Paulo Roberto Monteiro pravilno predvideval, da je vsebina vre\xc4\x8dke nevarna. Postavil jo je na stol na vrtu, da bi pove\xc4\x8dal razdaljo med njim in snovjo. Ker je bila snov v plasti\xc4\x8dni vre\xc4\x8dki, je bila stopnja onesna\xc5\xbeenja v bolni\xc5\xa1nici nizka.\n_START_SECTION_\nVir radioaktivnosti je razkrit\n_START_PARAGRAPH_\n29. septembra 1987 zjutraj, je gostujo\xc4\x8di zdravnik Walter Mendes Ferreira je uporabil scintilacijski \xc5\xa1tevec sposojen od NUCLEBRAS (nacionalna vladna agencija, ki se ukvarja z jedrskim gorivom in iskanjem uranove rude), da bi potrdil prisotnost radioaktivnosti. Walter je ve\xc4\x8dino dneva porabil za dokazovanje nevarnih stopenj radioaktivnosti in prepri\xc4\x8deval oblasti, da naj nemudoma ukrepajo. Mesto, vlada in vsa dr\xc5\xbeava, vsi so bili seznanjeni o incidentu ob koncu dneva in takrat se je za\xc4\x8del odziv na incident.\n_START_SECTION_\nZdravstveni rezultati\n_START_PARAGRAPH_\nPribli\xc5\xbeno 130,000 ljudi preplavi bolni\xc5\xa1nice. Od teh 130,000 so na dvestopetdesetih, s pomo\xc4\x8djo Geigerjevih \xc5\xa1tevcev na\xc5\xa1li sledi radioaktivnosti. Na koncu je 20 ljudi kazalo znake slabosti od sevanja, zato so jih hospitalizirali. Podali so starost v letih, z dozami ozna\xc4\x8denimi kot Gy ali Grej.\n_START_SECTION_\nLeide das Neves Ferreira \xe2\x80\x93 6 let (6.0 Gy, 6 Sv)\n_START_PARAGRAPH_\nLeide je bila h\xc4\x8derka Iva Ferreire. Pri\xc5\xa1la je mednarodna skupina, da bi jo pozdravila. Leide je bila v izolacijski sobi, ker se je bolni\xc5\xa1ni\xc4\x8dno osebje balo biti v njeni blji\xc5\xbeini. Postopoma so se ji razvile otekline v zgornjem delu telesa, izpadanje las, po\xc5\xa1kodbe plju\xc4\x8d in ledvic, notranje krvavitve. Umrla je 23. oktobra 1987, za \xc2\xbbseptikemije in generalizirane oku\xc5\xbebe\xc2\xab\xc2\xa0v bolni\xc5\xa1nici Marcilio Dias Navy v Riu de Jeneiru . Pokopana je na pokopali\xc5\xa1\xc4\x8du v Goi\xc3\xa2ni, v posebni krsti oblo\xc5\xbeeni s svincem, ki prepre\xc4\x8duje \xc5\xa1irjenje sevanja. Kljub posebni krsti oblo\xc5\xbeeni s svincem je 2000 ljudi protestiralo, zaradi strahu, da bo truplo zastrupilo okolico. Z ograjevanjem poti do pokopali\xc5\xa1\xc4\x8da, so s kamni in opekami posku\xc5\xa1ali prepre\xc4\x8diti pogreb mlade deklice.\n_START_SECTION_\nGabriela Maria Ferreira \xe2\x80\x93 37 let (5.7 Gy, 5.5 Sv)\n_START_PARAGRAPH_\nGabriela je bila \xc5\xbeena lastnika smeti\xc5\xa1\xc4\x8da Devaira Ferreire. Zbolela je tri dni kasneje, ko je prvi\xc4\x8d pri\xc5\xa1la v stik z modro snovjo. Njeno stanje se je poslab\xc5\xa1alo. Razvile so se ji notranje krvavitve, zlasti v okon\xc4\x8dinah, o\xc4\x8deh in prebavnem traktu. Tudi lasje so ji za\xc4\x8deli izpadati. Umrla je 23. oktobra 1987, pribli\xc5\xbeno mesec po stiku s snovjo.\n_START_SECTION_\nIsrael Baptista dos Santos \xe2\x80\x93 22 let (4.5 Gy, 4.5 Sv)\n_START_PARAGRAPH_\nIsrael je bil delavec na smeti\xc5\xa1\xc4\x8du. Ko je smeti\xc5\xa1\xc4\x8de dobilo kapsulo, je Israel ve\xc4\x8dinoma \xc4\x8dasa porabil s posku\xc5\xa1anjem, da bi odprl radioaktivni vir. Razvile so se mu resne dihalne in limfne komplikacije. S\xc4\x8dasoma je bil sprejet v bolni\xc5\xa1nico in umrl \xc5\xa1est dni kasneje, 27. oktobra 1987.\n_START_SECTION_\nAdemilson Alves de Souza \xe2\x80\x93 18 let (5.3 Gy, 5 Sv)\n_START_PARAGRAPH_\n\xc5\xa0e en delavec na smeti\xc5\xa1\xc4\x8du. Tudi on je ve\xc4\x8dinoma \xc4\x8dasa porabil z radioaktivnim virom. Razvile so se mu po\xc5\xa1kodbe plju\xc4\x8d, notranje krvavitve in sr\xc4\x8dne po\xc5\xa1kodbe. Umrl je 18. oktobra 1987._NEWLINE_Devair Ferreira, lastnik smeti\xc5\xa1\xc4\x8da je klub prejetju 7 Grejev sevanja pre\xc5\xbeivel. Umrl je leta 1994, zaradi kroni\xc4\x8dne depresije in hudega popivanja.\n_START_SECTION_\nDrugi posamezniki\n_START_PARAGRAPH_\nKar nekaj ljudi je pre\xc5\xbeivelo visoki izpostavljenosti sevanju. Mislijo, da zato ker je v nekaj primerih bila izpostavljenost frakcionirana. \xc4\x8cez \xc4\x8das telo samo pozdravi po\xc5\xa1kodbe, ki so krivda sevanja, \xc4\x8de le to sevanje ni premo\xc4\x8dno.\n_START_SECTION_\nOstali oku\xc5\xbeeni ljudje\n_START_PARAGRAPH_\nZa tem, ko je bilo 112,000 ljudi pregledanih za radioaktivnim sevanjem, so na 249 odkrili vi\xc5\xa1je stopnje radioaktivnih snovi na ali v telesu. Od teh 249, jih je 129 imelo notranje oku\xc5\xbebe. Ve\xc4\x8dinoma notranje oku\xc5\xbeeni ljudje so prejeli majhne koli\xc4\x8dine radioaktivnih snovi (manj kot 50 mSv, manj kot 1 od 400 tveganja za pojav raka). Na tiso\xc4\x8dih ljudeh so opazili ve\xc4\x8dje koli\xc4\x8dine radioaktivnih snovi. Ta koli\xc4\x8dina je bila ve\xc4\x8dja kot eno letno sevanje iz okolja. Okoli 97% teh ljudi je imelo v sebi med 10 in 200 mSv ( 1 od 2000 in 1 od 100 da bi dobili raka zaradi sevanja). Leta 2007 je fundacija Oswaldo Cruz ugotovila da je stopnja cezija-137 s povezanimi boleznimi enaka s pre\xc5\xbeivelimi v Goi\xc3\xa2nski nesre\xc4\x8di ve\xc4\x8dini  populacije. \xc5\xa0e vedno pla\xc4\x8dujejo od\xc5\xa1kodnino pre\xc5\xbeivelim, ki trpijo za boleznimi, ki so povezane z radioaktivnim sevanjem.\n_START_SECTION_\nPravne zadeve\n_START_PARAGRAPH_\nZaradi povzro\xc4\x8denih smrti, so bili obto\xc5\xbeeni trije zdravniki, ki so vodili IGR. Obsojeni so bili zaradi malomarnosti. Ker je do nesre\xc4\x8de pri\xc5\xa1lo pred razglasitvijo federalne konstitucije leta 1988 in ker je radioaktivni vir bil od klinike in ne od posameznih lastnikov, sodi\xc5\xa1\xc4\x8de ni moglo razglasiti lastnikov IGR-ja za odgovorne. Eden on lastnikov klinike in zdravnik klinike sta morala pla\xc4\x8dati 100 000 $ zaradi stanja opu\xc5\xa1\xc4\x8dene stavbe. Obeh lastnikov smeti\xc5\xa1\xc4\x8d niso uporabili kot obto\xc5\xbeenca v javni civilni to\xc5\xbebi. Nesre\xc4\x8da je prikazala pomembnost varovanja in nadziranja vseh stvari z mo\xc4\x8dnim radioaktivnim sevanjem s strani javnih organov. To je zdaj v zakonu v ve\xc4\x8d dr\xc5\xbeavah. Leta 2000 je CNEN, nacionalna komisija za nuklearno energijo morala pla\xc4\x8dati 1.3 milijone $ od\xc5\xa1kodnine in zagotoviti medicinsko in psiholo\xc5\xa1ko pomo\xc4\x8d vsem \xc5\xbertvam nesre\xc4\x8de in njihovim potomcem vse do tretje generacije.'